Ψευτοσουφλέ με μπρόκολο
Χορταστικό και εύκολο γεύμα για όλη την οικογένεια. Η προσθήκη του αλλαντικού είναι απαραίτητη σε αυτό το πλούσιο σε γεύση σουφλέ.
2 - 3 φλιτζ. τσαγιού βρασμένο μπρόκολο ή κουνουπίδι (τα μεγάλα «μπουκετάκια» και τα πιο σκληρά κοτσάνια από το λαχανικό τα κόβουμε σε μικρότερα για να απλωθούν ομοιόμορφα στο ταψί), 150 γρ. σύγλινο ή όποιο άλλο αλλαντικό διαθέτουμε, όπως καπνιστό μπέικον ή χωριάτικο λουκάνικο, σε μικρά κομμάτια, 3 χοντρές φέτες ψωμί, κατά προτίμηση μπαγιάτικο, χωρίς την κόρα, κομμένες με το χέρι σε μικρές μπουκιές, 1 σκελίδα σκόρδου, λιωμένη, 40 ml ελαιόλαδο, 1 φλιτζ. τσαγιού φέτα, θρυμματισμένη με τα χέρια, 1 κουτ. γλυκού ρίγανη ξερή, τριμμένη, 4 αυγά, 100 ml γάλα, 3 κουτ. σούπας παρμεζάνα ή σκληρή γραβιέρα, τριμμένη, αλάτι, φρεσκοτριμμένο πιπέρι
Για να φτιάξουμε ψευτοσουφλέ με μπρόκολο αρχικά προθερμαίνουμε το φούρνο στους 170° C.Σε ένα ταψί διαμέτρου 22 εκ. ή σε ένα μικρό  πυρέξ, ρίχνουμε το σύγλινο (ή  όποιο άλλο αλλαντικό χρησιμοποιήσουμε), τα κομματάκια του ψωμιού, το σκόρδο,  το λάδι, τη μισή ρίγανη (1/2 κουτ.  γλυκού) και αλατοπίπερο και ανακατεύουμε.Ψήνουμε για 10  λεπτά, στο μεσαίο ράφι, μέχρι τα κομματάκια του ψωμιού να ροδίσουν ελαφρώς.Βγάζουμε το σκεύος από το φούρνο (δεν τον σβήνουμε) και  αφήνουμε τα υλικά να κρυώσουν ελαφρώς.Βάζουμε από  πάνω τα κομμάτια από το μπρόκολο ή το κουνουπίδι και σκορπίζουμε τη φέτα.Σε ένα μπολ  χτυπάμε καλά το γάλα με τα αυγά και την υπόλοιπη ρίγανη (1/2  κουτ. γλυκού) και περιχύνουμε  τα υλικά στο ταψί.Πασπαλίζουμε με το τυρί και ψήνουμε για 25  λεπτά ή μέχρι το φαγητό να ροδίσει.Σερβίρουμε το ψευτοσουφλέ ζεστό.
Αλεύρι (ζύμες),Αυγά,Γάλα,Μπρόκολο,Τυρί